Document ID: 31999R0530

Reference:
EUR-Lex - 31999R0530 - MT
Avviż Legali Importanti
|
31999R0530
Official Journal L 063 , 12/03/1999 P. 0006 - 0010
Ir-Regolament Tal-Kunsill (KE) Nru 530/1999tad-9 ta' Marzu 1999li jikkonċerna l-istatistiċi strutturali dwar il-qligħ u dwar l-ispejjeż tax-xogħol.IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 213 tiegħu,Wara li kkunsidra l-abbozz tar-Regolament sottomess mill-Kummissjoni,Billi, sabiex jitwettaq ix-xogħol assenjat lilha, il-Kummissjoni għandha tinżamm informata dwar il-livell u l-kompożizzjoni ta' l-ispejjeż tax-xogħol u dwar l-istruttura u t-tqassim tal-qligħ fl-Istati Membri;Billi l-iżvilupp tal-Komunità u l-operat tas-suq intern iżidu l-ħtieġa għall-informazzjoni kumparabbli dwar il-livell u l-kompożizzjoni ta' l-ispejjeż tax-xogħol u dwar l-istruttura u d-distribuzzjoni tal-qligħ, partikolarment bħala mezz għall-analiżi tal-progress tal-koeżjoni ekonomika u soċjali u sabiex jiġu stabbiliti paraguni ta' min joqgħod fuqhom u rilevanti bejn l-Istati Membri u r-reġjuni tal-Komunità;Billi l-aħjar metodu sabiex tiġi valutata s-sitwazzjoni dwar l-ispejjeż tax-xogħol u l-qligħ huwa li jiġu kkompilati statistiċi Komunitarji li jużaw metodi u definizzjonijiet armonizzati kif sar f'okkażjonijiet preċedenti, l-iżjed riċenti għall-1996 fil-każ tal-livell u l-kompożizzjoni ta' l-ispejjeż tax-xogħol skond ir-Regolament (KE) Nru 23/97 [1] u għall-1995 fil-każ ta' l-istruttura u t-tqassim tal-qligħ skond ir-Regolament (KE) Nru 2744/95 [2];Billi, sabiex jiġu riflessi l-bidliet li qed iseħħu fl-istruttura tal-forza tax-xogħol, fid-distribuzzjoni tal-qligħ, u fil-kompożizzjoni ta' l-ispiża ta' l-impriżi f'salarji u kontribuzzonijiet relatati ta' dawk li jħaddmu, l-istatistiċi għandhom jiġu aġġornati regolarment;Billi, skond ir-Regolament (KE) Nru 2223/96 [3] is-Sistema Ewropea tal-Kontijiet Nazzjonali u Reġjonali fil-Komunità Ewropea (ESA-95) hija t-terminu ta' riferenza għal standards, definizzjonijiet u prattiċi ta' kontabilità fl-Istati Membri sabiex jissodisfaw il-ħtiġiet Komunitarji; billi dan jeħtieġ li jiġu stabbiliti fonti ta' statistika kompluti, ta' min joqgħod fuqhom u paragunabbli fuq livell nazzjonali u reġjonali; billi l-livelli ta' tqassim li għandhom jiġu applikati għall-fatturi huma limitati għal dak li hu meħtieġ biex tiġi żgurata l-paragunabbilità ma' statistiċi preċedenti u kumpattibilità mal-ħtiġiet tal-kontijiet nazzjonali;Billi l-Bank Ċentrali Ewropew (BĊE) jeħtieġ informazzjoni dwar il-livell u l-kompożizzjoni ta' l-ispejjeż tax-xogħol u dwar l-istruttura u d-distribuzzjoni tal-qligħ sabiex jiġi vvalutat l-iżvilupp ekonomiku fl-Istati Membri fil-kuntest ta' politika monetarja Ewropea waħda;Billi informazzjoni statistika f'dan il-qasam hija disponibbli biss f'ċerti Stati Membri u għalhekk ma jistgħux isiru paraguni validi; billi l-istatistiċi Komunitarji għandhom, konsegwentement jiġu prodotti u r-riżultati pproċessati fuq il-bażi ta' definizzjonijiet komuni u metodoloġiji armonizzati, wara li jittieħdu inkonsiderazzjoni l-istandards approvati mill-organizzazzjonijiet internazzjonali rilevanti;Billi fil-preżent mhux l-Istati Membri kollha jiġbru informazzjoni kompleta fit-Taqsimiet M (Edukazzjoni), N (Saħħa u Ħidma Soċjali) u O (Attivitajiet oħra tal-Komunità, soċjali u servizzi personali); billi huwa għalhekk approprjat li jiġi deċiż dwar l-inklużjoni possibbli tagħhom fl-iskop ta' dan ir-Regolament fid-dawl ta' rapport li għandu jiġi sottomess mill-Kummissjoni fuq il-bażi ta' studji pilota dwar il-vijabbilità li tinġabar informazzjoni kompluta f'dawn is-setturi;Billi għalkemm l-importanza ta' informazzjoni kompluta dwar l-oqsma kollha ta' l-ekonomija għandha tiġi kompletament rikonoxxuta, din għandha tiġi peżata b'attenzjoni kontra l-possibilitajiet ta' rappurtaġġ u l-problema ta' rispons f'arji speċifiċi, b'mod partikolari f'dak li jirrigwarda impriżi żgħar u ta' daqs medju (SMEs); billi huwa għalhekk approprjat li l-Komunità twettaq studji pilota dwar il-vijabbilità tal-ġbir komplut ta' informazzjoni mill-unitajiet statistiċi b'inqas minn għaxar impjegati u li l-Kunsill jiddeċiedi dwar din il-materja fid-dawl ta' rapport li għandu jiġi sottomess mill-Kummissjoni, fi żmien erba' snin mid-dħul fis-seħħ ta' dan ir-Regolament; billi l-użu ta' reġistri amministrattivi jista' jkun ta' għajnuna fil-frattemp u għandu jiġi inkoraġġit;Billi, skond il-prinċipju tas-sussidjarjetà, il-ħolqien ta' standards statistiċi komuni li jippermettu li tiġi prodotta informazzjoni armonizzata hija azzjoni proposta, li l-oġġettivi tagħha jistgħu, għar-raġuni ta' l-iskala jew l-effetti tagħha jintlaħħqu aħjar mill-Komunità, billi dawn l-istandards jiġu implimentati f'kull Stat Membru bl-awtorità ta' l-aġenziji u l-istituzzjonijiet maħtura biex jikkumpilaw l-istatistiċi Komunitarji;Billi jidher approprjat li jsiru dispożizzjonijiet għal eċċezzjonijet għal ċerti Stati Membri, sabiex jittieħdu inkonsiderazzjoni diffikultajiet tekniċi partikolari li jiltaqgħu magħhom dawn l-Istati fil-ġbir ta' ċerti tipi ta' informazzjoni, sakemm il-kwalità ta' l-informazzjoni statistika ma tkunx affetwata serjament;Billi l-produzzjoni ta' ċerti statistiċi speċifiċi Komunitarji hija rregolata mir-regoli stabbiliti fir-Regolament tal-Kunsill (KE) Nru 322/97 tas-17 ta' Frar 1997 dwar Statistiċi Komunitarji [4];Billi l-Kumitat tal-Programm Statistiku stabbilit permezz tad-Deċiżjoni 89/382/KEE, Euratom [5] ġie kkonsultat skond l-Artikolu 3 tad-Deċiżjoni msemmija,ADOTTA DAN IR-REGOLAMENT:L-Artikolu 1Dispożizzjonijiet ġeneraliL-awtoritajiet nazzjonali u l-Eurostat għandhom jipproduċu statistiċi Komunitarji dwar il-livell u l-kompożizzjoni ta' l-ispejjeż tax-xogħol u d-distribuzzjoni tal-qligħ ta' l-impjegati, fl-attivitajiet ekonomiċi definiti fl-Artikolu 3.L-Artikolu 2Il-Perijodu ta' riferenza1. L-istatistiċi dwar il-livell u l-kompożizzjoni ta' l-ispejjeż tax-xogħol għandhom jiġu prodotti għas-sena kalendarja 2000 u kull erba' snin wara.2. L-istatistiċi dwar l-istruttura u d-distribuzzjoni tal-qligħ għandha ssir għas-sena kalendarja 2002 u għal xahar rappreżentattiv f'dik is-sena, u kull erba' snin wara.L-Artikolu 3L-Iskop1. L-istatistiċi għandhom ikopru l-attivitajiet ekonomiċi kollha msemmija fit-Taqsimiet Ċ (Minjieri u Barrieri), D (Fabbrikazzjoni), E (Provvista ta' elettriku, gass u ilma), F (Kostruzzjoni), G (Kummerċ bl-ingrossa u bl-imnut; tiswija ta' vetturi bil-mutur, muturi u oġġetti personali u tad-dar), H (Lukandi u ristoranti), I (Trasport, ħażna u kommunikazzjoni), J (Intermedjazzjoni Finanzjarja), K (Prorpjetà immobbli, kiri u attivitajiet kummerċjali), M (Edukazzjoni), N (Saħħa u ħidma soċjali) u Taqsima O (Attivitajiet oħra Komunitarji, soċjali u ta' servizzi personali) tal-klassifika industrijali ġenerali ta' l-attivitajiet ekonomiċi fil-Komunità Ewropea, hawn taħt magħrufa bħala "NACE Rev.1" stabbilita permezz tar-Regolament (KEE) Nru 3037/90 tad-9 ta' Ottubru 1990 dwar il-klassifika statistika ta' l-attivitajiet ekonomiċi fil-Komunità Ewropea [6].2. L-inklużjoni ta' l-attivitajiet ekonomiċi msemmija fit-Taqsimiet M (Edukazzjoni), N (Saħħa u ħidma soċjali) u t-Taqsima O (Attivitajiet oħra Komunitarji, soċjali u servizzi personali) ta' NACE Rev.1 fl-iskop ta' dan ir-Regolament mhijiex obbligatorja għas-snin ta' referenza 2000 u 2002. Jistgħu wkoll ma jkunux obbligatorji għas-snin sussegwenti skond il-proċedura stabbilita fl-Artikolu 12, wara li jittieħdu inkonsiderazzjoni r-riżultati ta' l-istudji pilota f'dan il-qasam, partikolarment dawk taħt ir-Regolament tal-Kunsill (KE, Euratom) Nru 58/97 ta' l-20 ta' Diċembru 19 li jikkonċernaw l-istatistiċi strutturali tal-kummerċ [7].L-Artikolu 4Wara li tieħu inkonsiderazzjoni l-opinjonijiet tal-Kumitat tal-Programm Statistiku, il-Kummissjoni għandha, fi żmien erba' snin mid-dħul fis-seħħ ta' dan ir-Regolament, tikkompila rapport li jieħu inkonsiderazzjoni r-riżultati ta' l-istudji pilota, b'mod partikolari, fuq il-bażi tal-fonti eżistenti fil-qasam ta' l-unitajiet statistiċi li għandhom inqas minn għaxar impjegati, u tissottomettih lill-Kunsill. Ir-rapport għandu jivvaluta l-applikazzjoni tad-dispożizzjonijiet ta' dan ir-Regolament li jirrigwarda unitajiet b'inqas minn għaxar impjegati. Ir-rapport għandu jiżen l-importanza ta' informazzjoni kompluta kontra l-possibilitajiet ta' rappurtaġġ u l-problemi ta' rispons. Wara dan ir-rapport, il-Kummissjoni tista', jekk neċessarju, tissottometti inizjattivi approprjati lill-Kunsill sabiex jiġi emendat dan ir-Regolament.L-Artikolu 5Unitajiet StatistiċiIl-kumpilazzjoni ta' l-istatistiċi għandha tkun ibbażata fuq unitajiet u impriżi lokali kif definiti fir-Regolament tal-Kunsill (KEE) Nru 696/93 tal-15 ta' Marzu 1993 dwar l-unitajiet statistiċi għall-osservazzjoni u l-analiżi tas-sistema ta' produzzjoni fil-Komunità [8].L-Artikolu 6Karatteristiċi ta' l-informazzjoni meħtieġa1. Fil-każ ta' statistiċi dwar il-livell u l-kompożizzjoni ta' l-ispejjeż tax-xogħol, għandha għall-inqas tiġi pprovduta informazzjoni dwar:(a) il-karatteristiċi li ġejjin li jirrigwardaw l-unità lokali:- ir-reġjun (f'livell NUTS 1),- id-daqs ta' l-intrapriża li l-unità lokali tappartjeni għaliha (kklassifikata bħala waħda milli ġejjin: 10-49, 50-249, 250-499, 500-999, 1000 jew iktar impjegati),- l-attiività ekonomika (fil-livell ta' diviżjoni ta' NACE Rev.1);(b) il-fatturi li ġejjin:- l-ispejjez tax-xogħol totali annwali, b'distinzjoni bejn pagi u salarji (maqsuma f'remunerazzjoni diretta u bonuses, pagamenti għal skemi ta' tfaddil ta' l-impjegati, pagamenti għal ġranet li ma nħadmux u pagi u salarji innatura), il-kontribuzzjonijiet soċjali ta' min iħaddem, (maqsuma f'kontribuzzjonijiet soċjali attawali u imputati), spejjeż ta' taħriġ professjonali, spejjeż u taxxi oħra, kif ukoll sussidji direttament relatati ma' l-ispejjeż tax-xogħol,- il-medja annwali ta' l-impjegati, b'distinzjoni bejn impjegati full-time, impjegati part-time kif ukoll apprendisti,- in-numru annwali ta' sigħat maħduma fis-sena u n-numru ta' sigħat imħallsa, f'kull każ b'distinzjoni bejn impjegati full-time, impjegati part-time, u apprendisti.2. Fil-każ ta' statistiċi dwar l-istruttura u d-distribuzzjoni tal-qligħ, għandha għall-inqas tiġi pprovduta informazzjoni dwar:(a) il-karatteristiċi li ġejjin li jirrigwardaw l-unità lokali li magħha l-impjegati li jintgħażlu għall-kampjun ikunu marbuta:- ir-reġjun (f'livell NUTS 1),- id-daqs ta' l-intrapriża li għaliha tappartjeni l-unità lokali (klassifikata bħala waħda milli ġejjin: 10-49, 50-249, 250-499, 500-999, 1000 jew iktar impjegati),- l-attività ekonomika (fil-livell ta' diviżjoni ta' NACE Rev.1);- il-forma ta' kontroll ekonomiku u finanzjarju fis-sens tad-Direttiva tal-Kummissjoni 80/723/KEE tal-25 ta' Ġunju 1980 dwar it-trasparenza tar-relazzjonijiet finanzjarji bejn l-Istati Membri u l-impriżi publiċi [9],- it-tip ta' ftehim dwar ħlas kollettiv li huwa fis-seħħ;(b) il-karatteristiċi li ġejjin li jirrigwardawkull impjegat fil-kampjun:- sess,- età,- xogħol ikklassifikat skond l-Istandard Internazzjonali tal-Klassifika ta' Xogħlijiet,- l-ogħla livell komplut ta' edukazzjoni u taħriġ,- it-tul tas-servizz fl-intrapriża,- kemm jekk full–time jew part–time,- it-tip ta' kuntratt tax-xogħol,(ċ) id-dettalji li ġejjin dwar il-qligħ:- id-dħul gross għal xahar rappreżentattiv (b'distinzjoni bejn qligħ relatat mas-sahra u pagamenti speċjali għal xogħol ta' shift),- id-dħul gross annwali fis-sena ta' riferenza (b'distinzjoni bejn bonuses separati mħallsa b'mod irregolari),- il-ħin tax-xogħol (in-numru ta' sigħat imħallsa f'xahar ta' xogħol standard, in-numru ta' sigħat ta' sahra mħallsa f'dak ix-xahar u l-intitolament annwali għal-leave).L-Artikolu 7Il-Ġbir ta' informazzjoni1. L-inkjesti għandhom jitwettqu pemezz ta' l-awtoritajiet nazzjonali approprjati, li għandhom ifasslu l-metodi approprjati għall-ġbir ta' l-informazzjoni, b'kont meħud tal-problemi ta' rispons, l-iktar fir-rigward ta' l-SMEs.2. Dawk li jħaddmu u persuni oħrajn li huma rikjesti li jissupplixxu l-informazzjoni għandhom jirrispondu għall-mistoqsijiet b'mod komplet u fil-limiti ta' żmien stabbiliti. L-Istati Membri għandhom jieħdu l-miżuri approprjati sabiex jevitaw vjolazzjonijiet ta' l-obbligu li tiġi fornita l-informazzjoni msemmija fl-Artikolu 6.3. Sabiex titnaqqas il-problema fuq l-impriżi, partikolarment fuq l-SMEs, l-inkjesti m'hemmx għalfejn jitwettqu jekk l-awtoritajiet nazzjonali għandhom informazzjoni minn sorsi approprjati oħrajn jew jekk jistgħu jipproduċu estimi ta' l-informazzjoni neċessarja bl-użu ta' proċeduri ta' valutazzjoni statistika fejn uħud mill-karatteristiċi jew kollha ma ġewx osservati għall-unitajiet kollha li għalihom għandhom jiġu kkompilati l-istatistiċi.L-Artikolu 8L-Ipproċessar tar-riżultatiL-awtoritajiet nazzjonali għandhom jipproċessaw it-tweġibiet għall-mistoqsijiet msemmija fl-Artikolu 7(2) jew l-informazzjoni minn fonti oħra, kif msemmi fl-Artikolu 7(3), sabiex jiġu ottenuti riżultati komparabbli.L-Artikolu 9Ir-riżultati mgħoddijaIr-riżultati għandhom jiġu mgħoddija lill-Eurostat f'perijodu ta' 18-il xahar mit-tmiem tas-sena ta' riferenza.L-Artikolu 10Il-Kwalità1. L-awtoritajiet nazzjonali għandhom jiżguraw li r-riżultati jirriflettu s-sitwazzjoni reali tal-popolazzjoni totali ta' l-unitajiet bi grad suffiċjenti ta' rapprezentattività.2. L-awtoritajiet nazzjonali għandhom jgħaddu lill-Eurostat fuq talba tagħha wara kull Perijodu ta' riferenza rapport li jkun fih l-informazzjoni relevanti kollha li tirrigwarda l-implimentazzjoni tar-Regolament fl-Istat Membru kkoncernat, sabiex il-kwalità ta' l-istatistiċi tkun tista' tiġi evalwata.L-Artikolu 11Miżuri ta' implimentazzjoniIl-miżuri neċessarji għall-implimentazzjoni ta' dan ir-Regolament, inklużi miżuri biex jieħdu inkonsiderazzjoni l-bidliet ekonomiċi u tekniċi, u b'mod partikolari:(i) it-trattament ta' l-attivitajiet ekonomiċi definiti fis-sezzjonijiet M, N u O tan-NACE Rev.1 (l-Artikolu 3(2));(ii) id-definizzjoni u r-rendikont ta' l-informazzjoni li għandha tiġi provduta (l-Artikolu 6);(iii) il-format tekniku approprjat għat-trażmissjoni tar-riżultati (l-Artikolu 9);(iv) kriterji għall-valutazzjoni tal-kwalità (l-Artikolu 10);(v) derogi, f'każijiet iġġustifikati kif imiss, għall-Perijodi 2004 u 2006, rispettivament (l-Artikolu 13(2)),għandhom jiġu stabbiliti għal kull Perijodu ta' riferenza mill-inqas disa' xhur qabel il-bidu tal-Perijodu ta' riferenza, skond il-proċedura stabbilita fl-Artikolu 12.L-Artikolu 12Il-Proċedura1. Il-Kummisjoni għandha tkun assistita mill-Kumitat tal-Programm Statistiku, hawnhekk iżjed 'il quddiem magħruf bhala "il-Kumitat".2. Ir-rappreżentant tal-Kummissjoni għandu jissottometti lill-Kumitat abbozz dwar il-miżuri li għandhom jittieħdu. Il-Kumitat għandu jissottometti l-opinjoni tiegħu dwar l-abbozz f'perijodu ta' żmien li l-president jista' jistabilixxi skond l-urġenza tal-kwistjoni. L-opinjoni għandha tingħata skond il-maġġoranza stipulata fl-Artikolu 148(2) tat-Trattat fil-każ ta' deċiżjonijiet li l-Kunsill huwa obbligat li jadotta fuq proposta mill-Kummissjoni. Il-voti tar-rappreżentanti ta' l-Istati Membri fil-Kumitat għandhom jiġu peżati skond il-manjiera stabbilita f'dak l-Artikolu. Il-President m'għandux jivvota.3. (a) Il-Kummissjoni għandha tadotta l-miżuri previsti jekk huma skond l-opinjoni tal-Kumitat.(b) Jekk il-miżuri previsti mhumiex skond l-opinjoni tal-Kumitat, jew jekk ma tkun ingħatat l-ebda opinjoni, il-Kummissjoni għandha, mingħajr dewmien, tissottometti lill-Kunsill proposta li tirrigwarda l-miżuri li għandhom jittieħdu. Il-Kunsill għandu jaġixxi b'maġġornaza kwalifikata.Jekk, meta jiskadi l-Perijodu ta' tliet xhur mid-data meta ssir ir-rifernza lill-Kunsill, il-Kunsill ma jkunx aġixxa, il-miżuri proposti għandhom jiġi adottati mill-Kummissjoni.L-Artikolu 13Derogi1. Derogi mid-dispożizzjonijiet ta' l-Artikoli 2, 3 u 6 għas-snin ta' riferenza 2000 u 2002 huma stabbiliti fl-Anness.2. Għas-snin 2004 u 2006, rispettivament, derogi mill-Artikoli 3 u 6 jistgħu jiġu deċiżi sakemm is-sistema nazzjonali statistika teħtieġ adattamenti kbar, skond il-proċedura stabbilita fl-Artikolu 12.L-Artikolu 14Id-Dħul fis-seħħDan ir-Regolament għandu jidħol fis-seħħ fl-għoxrin ġurnata wara l-pubblikazzjoni tiegħu fil-Ġurnal Uffiċċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fid-9 ta' Marzu 1999.Għall-KunsillIl-PresidentW. Riester[1] ĠU L 6, ta' l-10.1.1997, p. 1.[2] ĠU L 287, tat-30.11.1995, p. 3.[3] ĠU L 310, tat-30.11.1996, p. 1. Ir-Regolament kif emedat permezz tar-Regolament (KE) Nru 448/98 (ĠU L 58, tas-27.2.1998, p. 1).[4] ĠU L 52, tat-22.2.1997, p. 1.[5] ĠU L 181, tat-28.6.1989, p. 47.[6] ĠU L 293, ta' l-24.10.1990, p. 1. Ir-Regolament kif emedat permezz tar-Regolament (KEE) Nru 761/93 (ĠU L 83, tat-3.4.1993, p. 1).[7] ĠU L 14, tas-17.1.1997, p. 1.[8] ĠU L 76, tat-30.3.1993, p. 1.[9] ĠU L 195, tad-29.7.1980, p. 35, Direttiva kif emendata L-aħħar bid-Direttiva 93/84/KEE (ĠU L 254, tat-12.10.1993, p. 16).--------------------------------------------------L-ANNESSDEROGII. Derogi mill-Artikolu 21. Il-Ġermanja: l-ewwel statistiċi dwar l-istruttura u d-distribuzzjoni tal-qligħ taħt dan ir-Regolament għandhom jiġu prodotti għas-sena ta' riferenza 2001 minflok 2002. Statistiċi sussegwenti dwar l-istruttura u d-distribuzzjoni tal-qligħ għandhom jiġu prodotti għas-sena ta' riferenza 2006 u kull Perijodu ta' erba' snin wara.2. Franza, il-Ġermanja, l-Irlanda, l-Isvezja u r-Renju Unit: L-istatistiċi għas-snin ta' riferenza 2000 u 2002 jistgħu jirreferu għas-sena finanzjarja li tikkorispondi l-iktar mill-qrib għal dawn is-snin kalendarji, iżda dan ma jaffettwax il-limiti biex tintbagħat l-informazzjoni msemmija fl-Artikolu 9.II. Derogi mill-Artikolu 31. Il-Ġermanja: l-attivitajiet ekonomiċi definiti fis-sezzjonijiet H (Lukandi u ristoranti), I (Trasport, ħażna u komunikazzjonijiet) u K (Proprjetà immobbli, kiri u attivitajiet kummerċjali) tan-NACE Rev.1 mhumiex obbligatorji għas-snin ta' riferenza 2000 u 2001.2. L-Irlanda: l-attivitajiet ekonomiċi definiti fis-sezzjoni H (Lukandi u ristoranti) mhumiex obbligatorji għas-sena ta' riferenza 2000.3. L-Irlanda: l-attivitajiet ekonomiċi definiti fis-sezzjonijiet I (it-Trasport, il-ħażna u l-komunikazzjonijiet), diviżjoni 67 tas-sezzjoni J u s-sezzjoni K (Proprjetà immobbli, kiri u attivitajiet kummerċjali) tan-NACE Rev.1 mhumiex obbligatorji għas-sena ta' riferenza 2002.III. Derogi mill-Artikolu 61. L-Awstrija, il-Belġju, l-Italja u l-Olanda: għas-snin ta' riferenza 2000 u 2002, il-karatteristiċi msemmija fl-Artikolu 6 jistgħu jirreferu għall-intrapriża minflok għall-unità lokali.2. L-Italja: għas-sena ta' riferenza 2000 il-karatteristiċi msemmija fl-Artikolu 6(1)(b): pagamenti lil skemi ta' tfaddil ta' l-impjegati, spejjeż oħra u taxxi mħallsa kif ukoll sussidji li jirċievi min iħaddem mhumiex obbligatorji.--------------------------------------------------

Summary:
Statistiċi dwar il-qligħ u l-kost lavorattiv
Statistiċi dwar il-qligħ u l-kost lavorattiv
SOMMARJU TAD-DOKUMENT:
Ir-Regolament (KE) Nru 530/1999 – figuri komparabbli tal-UE għall-qligħ u l-kost lavorattiv
X'INHU L-GĦAN TA' DAN IR-REGOLAMENT?
Għandu l-għan li jgħin lill-UE tifformula l-politiki tagħha, fuq il-bażi ta' statistiki affidabbli u komparabbli minn madwar l-UE, fir-reġjuni kollha u għall-oqsma soċjali u ekonomiċi kollha.
Għal dan il-għan, ir-Regolament (KE) Nru 530/1999 jistabbilixxi x'tip ta' data għandhom jiġbru l-awtoritajiet statistiċi madwar l-UE, u kif għandhom jagħmlu dan.
PUNTI EWLENIN
L-awtoritajiet nazzjonali fil-pajjiżi tal-UE u l-Eurostat jikkooperaw sabiex jipproduċu statistiki, bil-għan li jqabblu l-kostijiet lavorattivi u l-qligħ.
Kull 4 snin, il-Eurostat jippubblika data u janalizza għal kull waħda minn dawn l-entrati, bis-suġġett li jalterna kull sentejn, eż.:
fl-2014 - il-qligħ
fl-2016 - il-kost lavorattiv
fl-2018 - il-qligħ, eċċ.
Dawn jintużaw sabiex jiġi żviluppati politiki tal-UE għan-negozji u l-impjegati u sabiex jiġi analizzat it-tkabbir tal-UE u l-koeżjoni ekonomika u soċjali tagħha.
It-tipi ta' informazzjoni miġbura
Il-kost lavorattiv
Rigward il-livell u l-kompożizzjoni tal-kost lavorattiv, l-informazzjoni trid tippermetti li jiġu prodotti statistiċi fuq:
in-negozju jew l-unità tal-produzzjoni li għalihom jaħdmu l-impjegati, speċjalment ir-reġjun fejn huma bbażati, id-daqs u s-settur tal-attività tagħhom;
il-kost lavorattiv annwali totali (pagi u salarji, kontribuzzjonijiet soċjali, spejjeż tat-taħriġ vokazzjonali, eċċ.);
in-numru annwali medju ta' impjegati, inklużi l-part-timers u l-apprendisti;
in-numru annwali ta' sigħat tax-xogħol u mħallsin.
Il-qligħ
Rigward l-istruttura u d-distribuzzjoni tal-qligħ, l-informazzjoni li trid tinġabar trid tinkludi data dwar:
in-negozju jew l-unità lokali li għalihom jaħdmu l-impjegati, speċjalment oġġetti bħall-forma ta' kontroll ekonomiku u finanzjarju u t-tip ta' ftehim kollettiv applikat fin-negozju, eċċ.;
l-impjegati (is-sess, l-età, il-kariga, il-livell ta' edukazzjoni u taħriġ, it-tul tas-servizz, full-time jew part-time, it-tip ta' kuntratt ta' impjieg);
il-qligħ gross u n-numru ta' sigħat imħallsin.
Il-ġbir tad-data u l-ipproċessar tar-riżultati
L-awtoritajiet nazzjonali rilevanti jiddefinixxu l-metodi xierqa għall-ġbir tal-informazzjoni u jiżguraw li l-impjegaturi jirrispettaw l-obbligu li jfornu l-informazzjoni sal-iskadenzi stabbiliti. Madankollu, l-istħarriġijiet imwettqin fin-negozji mhumiex obbligatorji jekk jistgħu jinħarġu stimi preċiżi minn sorsi xierqa oħrajn.
L-awtoritajiet nazzjonali jridu jipproċessaw it-tweġibiet b'mod konsistenti, sabiex ir-riżultati jkunu jistgħu jitqabblu ma' xulxin.
Ir-riżultati jingħaddew lill-Eurostat fi żmien 18-il xahar minn tmiem is-sena ta' referenza.
Dettalji dwar kif trid tinġabar id-data u l-format li bih għandha tintbagħat lill-Eurostat huma pprovduti f'2 atti ta' implimentazzjoni (ir-Regolament (KE) Nri 1726/1999 u 1916/2000).
Kwalità
L-awtoritajiet nazzjonali jridu jaraw li r-riżultati tagħhom jipprovdu rappreżentazzjonijiet preċiżi tas-sitwazzjoni f'pajjiżhom.
Wara kull perjodu ta' referenza, jgħaddu rapport lill-Eurostat dwar kif qiegħed jiġi implimentat ir-regolament f'pajjiżhom sabiex il-Eurostat ikun jista' jevalwa l-kwalità tad-data.
Il-kontenut u l-kriterji ta' evalwazzjoni għar-rapport huma stabbiliti fir-Regolament (KE) Nru 698/2006.
META JAPPLIKA R-REGOLAMENT?
              
Ilu japplika mill-1 ta’ April 1999.
SFOND
                
              
Għal aktar tagħrif, ara:
“Il-pagi u l-kost lavorattiv” fuq is-sit web tal-Eurostat
DOKUMENT EWLIENI
            
Ir-Regolament tal-Kunsill (KE) Nru 530/1999 tad-9 ta' Marzu 1999 li jikkonċerna l-istatistiċi strutturali dwar il-qligħ u dwar l-ispejjeż tax-xogħol (ĠU L 63, 12.3.1999, pp. 6–10)
Emendi suċċessiv għar-Regolament (KE) Nru 530/1999 ġew inkorporati fit-test oriġinali. Din il-verżjoni konsolidata għandha valur dokumentarju biss.
ATTI RELATATI
            
Ir-Regolament tal-Kummissjoni (KE) Nru 1726/1999 tas-27 ta' Lulju 1999 li jimplementa r-Regolament tal-Kunsill (KE) Nru 530/1999 dwar l-istatistika strutturali tad-dħul u ta' l-ispejjeż ta' l-impjieg fir-rigward tad-definizzjoni u t-trasmissjoni ta' l-informazzjoni fuq l-ispejjeż ta' l-impjieg (ĠU L 203, 3.8.1999, pp. 28–40)
Ara l-verżjoni konsolidata.
Ir-Regolament tal-Kummissjoni (KE) Nru 1916/2000 tat-8 ta' Settembru 2000 dwar l-implimentazzjoni tar-Regolament tal-Kunsill (KE) Nru 530/1999 li jirrigwarda l-istatisiki strutturali dwar il-qligħ u dwar in-nefqiet fuq ix-xogħol rigward id-definizzjoni u t-trasmissjoni tat-tagħrif dwar l-istruttura tal-qligħTest b'relevanza għaż-ŻEE (ĠU L 229, 9.9.2000, pp. 3–13)
Ara l-verżjoni konsolidata.
Ir-Regolament tal-Kummissjoni (KE) Nru 698/2006 tal-5 ta' Mejju 2006 li jimplimenta r-Regolament tal-Kunsill (KE) Nru 530/1999 rigward l-evalwazzjoni tal-kwalità ta’ l-istatistiki strutturali dwar l-ispejjeż tax-xogħol u l-qligħ (ĠU L 121, 6.5.2006, pp. 30–35)
Ara l-verżjoni konsolidata.
l-aħħar aġġornament 27.07.2016